b'\n_START_ARTICLE_\nS\xc3\xb8lvberget (Stavanger)\n_START_PARAGRAPH_\nS\xc3\xb8lvberget er et omr\xc3\xa5de i Stavanger mellom Kirkegata og S\xc3\xb8lvberggata, og mellom Arneageren og Steinkargata. Navnet er ogs\xc3\xa5 knyttet til en gate som starter i \xc3\x98sterv\xc3\xa5g og ender p\xc3\xa5 Arneageren. _NEWLINE_S\xc3\xb8lvberget domineres i dag av Kulturhuset. Men det er ogs\xc3\xa5 mange butikker blant annet flere s\xc3\xb8lvsmeder, og flere restauranter.\n_START_SECTION_\nNavnet S\xc3\xb8lvberget\n_START_PARAGRAPH_\nNavnet kommer mest trolig av mannsnavnet S\xc3\xb8lve. _NEWLINE_Etter et sagn skulle det p\xc3\xa5 Christian IVs tid v\xc3\xa6rt noen franskmenn som lette etter s\xc3\xb8lv her. P\xc3\xa5 1820-tallet ble professor Jens Esmark fra Universitetet i Oslo hentet for \xc3\xa5 sjekke om det kunne v\xc3\xa6re s\xc3\xb8lv i berget. Men han fant ikke noe!\n_START_SECTION_\nHistorikk\n_START_PARAGRAPH_\nAnders B\xc3\xa6rheim har vist til at det p\xc3\xa5 S\xc3\xb8lvberget ble funnet gropesteiner f\xc3\xb8r Kulturhuset ble bygget. Gropene var under noen hus som ble revet, og de ble \xc3\xb8delagt under sprengningsarbeidene. Gropesteiner er vanskelige \xc3\xa5 datere dersom de ikke kan kobles mot noe annet. De blir ofte datert tilbake til bronsealderen._NEWLINE_Fra ulike kilder kan vi se at det fra 1700-tallet og framover var tett bebyggelse p\xc3\xa5 S\xc3\xb8lvberget. Navnet S\xc3\xb8lvberggaten ble tatt i bruk p\xc3\xa5 1770-tallet._NEWLINE_Filmteatret ble reist som et kommunalt kinobygg i 1927 i det som dengang ble regnet som et saneringsmodent str\xc3\xb8k. I sitt nyklassisistiske formspr\xc3\xa5k hadde det en monumental karakter der det var plassert midt i den eldre trebebyggelsen. I 1930-\xc3\xa5rene vedtok bystyret \xc3\xa5 sanere nabotomtene p\xc3\xa5 S\xc3\xb8lvberget og reise et nietasjes kino- og administrasjonshus, men okkupasjons\xc3\xa5rene satte en stopper for planene. _NEWLINE_Flere bygninger ved S\xc3\xb8lberget ble revet p\xc3\xa5 1950- og 1960-tallet og arealet ble brukt som parkeringsplass fram til Kulturhuset ble bygget.'